02.11.2023
Аԥсны Аҳәынҭқарра Ахада Аслан Бжьаниа Аминистрцәа реилазаара Аԥыза-министр Актәи ихаҭыԥуаҩ Џьансыхә Нанба дыдирдырит.
"Иацы сара Аусԥҟақәа ҩба снапы рыҵазҩит. Актәи Аусԥҟа Аԥыза-аминистр актәи ихаҭыԥуаҩ Беслан Џьапуа хатәгәаԥхарала имаҵзура ааныжьра иазкуп. Исҭахуп иҭабуп ҳәа иасҳәарц. Ҳара ҳкомандаҟны ақыҭанхамҩа аминистрс дынхоит. Аҩбатәи Аусԥҟа Аԥыза-министр актәи ихаҭыԥуаҩыс Џьансыхә Нанба иҟаҵара иазкуп. Ари ауаҩ шәара ибзианы дыжәдыруеит. Агәыӷра сымоуп, арҭ акадртә ҽыԥсахрақәа аиҳабыра русура аритм иаԥырхагахарым , рҿаԥхьа иқәгылоу азҵаарақәа рыӡбара иахәап ҳәа",- иазгәеиҭеит Бжьаниа.
Беслан Џьапуа Џьансыхә Нанба иусураҿы аихьӡарақәа изеиӷьеишьеит. Џьансыхә Нанба атәыла анапхгара иҭабуп ҳәа реиҳәеит иаадырԥшыз агәрагаразы. "Сара исылшо зегьы ҟасҵоит, сдырра, сымч-сылша Аминистрцәа реилазаара аусура ахаҭабзиара аиӷьтәра иазыскуеит",-иҳәеит иара.
Џьансыхә Нанба Аԥыза-министр актәи ихаҭыԥуаҩыс иҟаҵаразы Ахада Аусԥҟа инапы аҵаиҩит 2023ш. абҵарамза 1 азы.